open-index/open-wikipedia-markdown huggingface dataset:
ฝ่า เจิน

**ฝ่า เจิน** (; ค.ศ. 100-188) ชื่อรอง **เกาชิง** () ชื่อศิลปิน **เสฺวียนเต๋อเซียนเชิง** () เป็นบัณฑิตเร้นกายในยุคราชวงศ์ฮั่นตะวันออก (東漢 *ตงฮั่น*) ของจีน เป็นปู่ของหวดเจ้ง (法正 *ฝ่า เจิ้ง*) หัวหน้าที่ปรึกษาของเล่าปี่ (劉備 *หลิว เป้ย์*) ผู้ก่อตั้งรัฐจ๊กก๊ก (蜀國 *ฉู่กั๋ว*) ในยุคสามก๊ก (三國 *ซานกั๋ว*)

## ภูมิหลังครอบครัว
บ้านเกิดของฝ่า เจินอยู่ในอำเภอเหมย์ (郿縣 *เหมย์เซี่ยน*) เมืองฝูเฟิง (扶風郡 *ฝูเฟิงจฺวิ้น*) ซึ่งอยู่ในอำเภอเหมย์ (眉縣 *เหมย์เซี่ยน*) นครเป่าจี (寶雞) มณฑลฉ่านซี (陝西) ในปัจจุบัน บรรพบุรุษของฝ่า เจินคือเถียน ฝ่าจาง (田法章) ซึ่งเป็นที่รู้จักในชื่อเจ๋เสียงอ๋อง (齊襄王 *ฉีเซียงหวาง*) อ๋องแห่งรัฐเจ๋ (齊 *ฉี*) ในยุครณรัฐ (戰國 *จ้านกั๋ว*) ผู้สืบเชื้อสายของเถียน ฝ่าจางเปลี่ยนชื่อสกุลของพวกตนจาก "เถียน" (田) เป็น "ฝ่า" (法) หลังการล่มสลายของรัฐเจ๋เมื่อ 221 ปีก่อนคริสตกาล ในรัชสมัยจักรพรรดิฮั่นเซฺวียนตี้ (漢宣帝) แห่งราชวงศ์ฮั่นตะวันตก (西漢 *ซีฮั่น*) บรรดาผู้สืบเชื้อสายของเถียน ฝ่าจางย้ายไปอาศัยในมณฑลนครหลวงและต่างได้รับตำแหน่งที่สืบทอดได้ทางสายเลือดโดยได้รับเบี้ยหวัดเป็นข้าว 2,000 ต้าน (石; หน่วยปริมาตร) บิดาของฝ่า เจินคือฝ่า สฺยง (法雄) รับราชการในตำแหน่งเจ้าเมือง (太守 *ไท่โฉ่ว*) ของเมืองลำกุ๋น (南郡 *หนานจฺวิ้น*; อยู่บริเวณนครจิงโจว มณฑลหูเป่ย์ในปัจจุบัน) ในรัชสมัยพระเจ้าอันเต้ (漢安帝 *ฮั่นอานตี้*) แห่งราชวงศ์ฮั่นตะวันออก (東漢 *ตงฮั่น*)

## ประวัติ

## ดูเพิ่ม
* รายชื่อบุคคลในยุคสามก๊ก
* ฝ่า สฺยง ปู่ของฝ่า เจิน
* หวดเจ้ง หลานปู่ของฝ่า เจิน

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*). เล่มที่ 37 บทชีวประวัติหวดเจ้ง
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*. เล่มที่ 38 บทชีวประวัติฝ่า สฺยง, เล่มที่ 83 บทชีวประวัติฝ่า เจิน

หมวดหมู่:ชาวจีนในคริสต์ศตวรรษที่ 2
สโมสรกีฬาบรานน์

**สโมสรกีฬาบรานน์** เป็นสโมสรฟุตบอลอาชีพนอร์เวย์ ตั้งอยู่ที่เมืองบาร์เกิน สโมสรก่อตั้งเมื่อวันที่ 26 กันยายน ค.ศ. 1908 โดยลงเล่นในเอลีเตอเซเรียน ลีกฟุตบอลระดับสูงสุดของนอร์เวย์ มากถึง 67 จากทั้งหมด 80 ฤดูกาล นับเป็นสโมสรที่ได้ลงเล่นบนลีกสูงสุดมากเป็นอันดับที่สองของประเทศ สโมสรใช้สนามกีฬาบรานน์เป็นสนามเหย้า โดยมีสถิติผู้ชมเฉลี่ยในบ้านสูงสุดที่ 17,310 คนใน ค.ศ. 2007 ซึ่งเป็นฤดูกาลที่พวกเขาชนะเลิศลีกครั้งแรกนับตั้งแต่ ค.ศ. 1963

## เกียรติประวัติ
### ลีก
***[[เอลีเตอเซเรียน]]:**
****ชนะเลิศ (3):** 1961–62, 1963, 2007
** รองชนะเลิศ (8): 1951–52, 1975, 1997, 2000, 2006, 2016, 2023, 2024
** อันดับที่ 3: (4): 1976, 1999, 2004, 2018
***[[Norwegian First Division|นอร์เวเจียนเฟิสต์ดิวิชัน]]:**
****ชนะเลิศ (1):** 2022
** รองชนะเลิศ (1): 2015
***[[Kretsserien]]:**
****ชนะเลิศ (22):** 1912, 1913, 1914, 1915, 1916, 1917, 1918, 1919, 1920, 1921, 1922, 1923, 1924, 1926, 1927, 1928, 1929, 1930, 1932, 1934, 1935, 1937
** รองชนะเลิศ (5): 1911, 1925, 1931, 1933, 1936

### ถ้วย
***[[Norwegian Football Cup|นอร์เวเจียนคัพ]]:**
****ชนะเลิศ (7):** 1923, 1925, 1972, 1976, 1982, 2004, 2022
** รองชนะเลิศ (9): 1917, 1918, 1950, 1978, 1987, 1988, 1995, 1999, 2011

## หมายเหตุ

## อ้างอิง

## แหล่งข้อมูลอื่น

* 

บรานน์
บรานน์
หมวดหมู่:ก่อตั้งในประเทศนอร์เวย์ในปี พ.ศ. 2451
บรานน์
หมวดหมู่:บาร์เกิน
สะพานทอง (เวียดนาม)

**สะพานทอง** () เป็นสะพานเดินเท้ายาว  ในสถานพักตากอากาศบ่าหน่าฮิลส์ ในอำเภอหฺว่าวาง เมืองดานัง ประเทศเวียดนาม สะพานได้รับการออกแบบเพื่อเชื่อมต่อสถานีกระเช้าลอยฟ้ากับสวนต่าง ๆ (เพื่อหลีกเลี่ยงทางลาดชัน) ทั้งยังเป็นจุดชมทัศนียภาพและเป็นสถานที่ท่องเที่ยว สะพานมีลักษณะโค้งวนเกือบเป็นรูปวงกลมและมีมือขนาดยักษ์ 2 ข้างที่สร้างจากไฟเบอร์กลาสและตะแกรงเหล็กไวร์เมช ออกแบบให้มีลักษณะเหมือนมือหินสำหรับรองรับโครงสร้างสะพาน 

ผู้ว่าจ้างในโครงการสร้างสะพานทองคือเครือซันกรุป (Sun Group) สะพานออกแบบโดยบริษัททีเอแลนด์สเคปอาร์คิเทกเชอร์ (TA Landscape Architecture) ในสังกัดมหาวิทยาลัยสถาปัตยกรรมนครโฮจิมินห์ ซึ่งมีสำนักงานใหญ่ในนครโฮจิมินห์ หวู เหวียต อัญ (Vũ Việt Anh) ผู้ก่อตั้งบริษัท เป็นผู้ออกแบบหลักของโครงการ โดยเจิ่น กวาง ฮู่ง (Trần Quang Hùng) เป็นผู้ออกแบบสะพาน และงฺเหวียน กวาง หืว ต๊วน (Nguyễn Quang Hữu Tuấn) เป็นผู้จัดการการออกแบบ การก่อสร้างเริ่มต้นในเดือนกรกฎาคม พ.ศ. 2560 แล้วเสร็จในเดือนเมษายน พ.ศ. 2561 สะพานเปิดใช้ในเดือนมิถุนายน พ.ศ. 2561

## อ้างอิง

## แหล่งข้อมูลอื่น
* รายละเอียดโครงการ

หมวดหมู่:ก่อตั้งในประเทศเวียดนามในปี พ.ศ. 2561
หมวดหมู่:สะพานที่สร้างเสร็จในปี พ.ศ. 2561
หมวดหมู่:สะพานในดานัง
หมวดหมู่:สถานที่ท่องเที่ยวในประเทศเวียดนาม
สะพานทอง

**สะพานทอง** อาจหมายถึง:

*สะพานทอง (อินเดีย) (สะพานนรรมทา) สะพานในประเทศอินเดีย
*สะพานทอง (เยอรมนี) (Goldene Brücke) สะพานเดินเท้าที่ได้รับการคุ้มครองในฐานะมรดกในเมืองดึสเซิลดอร์ฟ (ฮ็อฟการ์เทิน)
*สะพานทอง (เวียดนาม) (Cầu Vàng) สะพานเดินเท้าใกล้เมืองดานัง ประเทศเวียดนาม
*สะพานทอง (รัสเซีย) (สะพานโซโลตอย) สะพานจราจรในเมืองวลาดีวอสตอค ประเทศรัสเซีย
**[[The Golden Bridge]]* (เยอรมัน: *Die goldene Brücke*) ภาพยนตร์นาฏกรรมของเยอรมนีตะวันตก

## ดูเพิ่ม
*สะพานโกลเดนเกต
ชานหวี กปูร

**ชานหวี กปูร** (; ; เกิด 6 มีนาคม ค.ศ. 1997) เป็นนักแสดงชาวอินเดียที่ทำงานในวงการภาพยนตร์ภาษาฮินดีเป็นหลัก เธอเป็นบุตรสาวของศรีเทวี นักแสดงภาพยนตร์ และโบนี กปูร ผู้อำนวยการสร้างภาพยนตร์ เธอเริ่มต้นอาชีพการแสดงในปี ค.ศ. 2018 ด้วยภาพยนตร์โรแมนติกเรื่อง *ธฑัก* (Dhadak) ซึ่งประสบความสำเร็จในเชิงพาณิชย์

ภาพยนตร์เรื่องต่อ ๆ มาของเธอไม่ประสบความสำเร็จในเชิงพาณิชย์ แต่เธอได้รับการเสนอชื่อเข้าชิงรางวัลฟิล์มแฟร์สาขานักแสดงนำหญิงยอดเยี่ยมจากบทบาทนักบินหญิงใน *คุนชัน สักเสนา: เดอะการคิลเกิร์ล* (Gunjan Saxena: The Kargil Girl - ค.ศ. 2020) และบทบาทหญิงสาวที่ติดอยู่ในตู้แช่แข็งใน *มิลี* (Mili - ค.ศ. 2022) ในปี ค.ศ. 2024 เธอมีบทบาทเล็ก ๆ ในภาพยนตร์แอ็คชั่นดราม่าภาษาเตลูกูเรื่อง *เทวรา: พาร์ต วัน* (Devara: Part 1) ซึ่งกลายเป็นภาพยนตร์ที่ทำรายได้สูงสุดในอาชีพของเธอ หลังจากนั้นเธอก็ได้รับการยกย่องจากบทบาทสมทบในฐานะหญิงสาวจากวรรณะต่ำที่ต้องเผชิญกับการเลือกปฏิบัติทางสังคมใน *โฮมบาวนด์* (ค.ศ. 2025)

## ชีวิตช่วงต้นและเบื้องหลัง
ชานหวี กปูร เกิดเมื่อวันที่ 6 มีนาคม ค.ศ. 1997  บิดาของเธอคือ โบนี กปูร โปรดิวเซอร์ภาพยนตร์ บุตรชายของ สุรินทร กปูร ผู้กำกับภาพยนตร์ผู้ล่วงลับ และมารดาของเธอคือ ศรีเทวี นักแสดงหญิง เธอเป็นหลานสาวของ อนิล และ สัญชัย กปูร ซึ่งทั้งสองเป็นนักแสดงภาพยนตร์ น้องสาวของเธอ ขุศี ก็เป็นนักแสดงเช่นกัน เธอมีพี่น้องต่างมารดาอีกสองคน คือ อรชุน และ อันศุลา จากการแต่งงานครั้งแรกของบิดา ชานหวีสูญเสียมารดาเมื่อวันที่ 24 กุมภาพันธ์ ค.ศ. 2018 ขณะอายุ 20 ปี ก่อนวันเกิดครบ 21 ปีเพียง 10 วัน จากอุบัติเหตุจมน้ำในดูไบ

ชานหวีศึกษาที่โรงเรียนเอโคลมอนเดียลเวิล์ดสคูล (Ecole Mondiale World School) ในมุมไบ ก่อนที่จะเข้าสู่วงการภาพยนตร์ เธอได้เรียนการแสดงจากสถาบันการละครและภาพยนตร์ลี สตราสเบิร์กในแคลิฟอร์เนีย

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2540
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอินเดีย
หมวดหมู่:ชาวเตลูกู
หมวดหมู่:บุคคลจากมุมไบ
สโมสรกีฬาสโลวานบราติสลาวา

**สโมสรกีฬาสโลวานบราติสลาวา** เป็นสโมสรอาชีพที่ตั้งอยู่ที่กรุงบราติสลาวา ประเทศสโลวาเกีย ปัจจุบันลงแข่งขันในสโลวักเฟิสต์ฟุตบอลลีก สโมสรก่อตั้งเมื่อ ค.ศ. 1919 ในชื่อ **I. ČSŠK Bratislava** ก่อนที่จะเปลี่ยนชื่อเป็นสโลวานบราติสลาวาใน ค.ศ. 1953 สโลวานเป็นสโมสรฟุตบอลที่ประสบความสำเร็จมากที่สุดในประเทศในแง่ของถ้วยรางวัล

สโลวานบราติสลาวาเป็นสโมสรแรกและสโมสรเดียวจากสโลวาเกีย รวมถึงเชโกสโลวาเกีย ที่ชนะเลิศการแข่งขันระดับทวีปยุโรป โดยพวกเขาชนะเลิศยูโรเปียนคัพวินเนอร์สคัพในฤดูกาล 1968–69 หลังจากที่เอาชนะบาร์เซโลนาในนัดชิงชนะเลิศที่บาเซิลใน ค.ศ. 1969 สโมสรมีผู้เล่นถึงเจ็ดคนที่เป็นส่วนหนึ่งของทีมชาติเชโกสโลวาเกียชุดที่ชนะเลิศฟุตบอลชิงแชมป์แห่งชาติยุโรป 1976

## เกียรติประวัติ
### ในประเทศ
 **สโลวาเกีย**
* **[[Slovak First Football League|สโลวักเฟิสต์ฟุตบอลลีก]]** *(1926–1933; 1939–1944; 1993–ปัจจุบัน)*
** 15px ชนะเลิศ (23): 1926, 1927, 1930, 1932, 1940, 1941, 1942, 1944, 1993–94, 1994–95, 1995–96, 1998–99, 2008–09, 2010–11, 2012–13, 2013–14, 2018–19, 2019–20, 2020–21, 2021–22, 2022–23, 2023–24, 2024–25
** 15px รองชนะเลิศ (7): 1938–39, 1942–43, 2000–01, 2009–10, 2015–16, 2016–17, 2017–18
* **[[Slovak Cup|สโลวักคัพ]]** *(1969–ปัจจุบัน)* 
** 15px ชนะเลิศ (17): 1969–70, 1971–72, 1973–74, 1975–76, 1981–82, 1982–83, 1988–89, 1993–94, 1996–97, 1998–99, 2009–10, 2010–11, 2012–13, 2016–17, 2017–18, 2019–20, 2020–21
** 15px รองชนะเลิศ (7): 1970–71, 1977–78, 2002–03, 2013–14, 2015–16, 2021–22, 2022–23
* **[[Slovak Super Cup|สโลวักซูเปอร์คัพ]]** *(1994–2016)*
** 15px ชนะเลิศ (4): 1993–94, 1995–96, 2008–09, 2013–14
** 15px รองชนะเลิศ (3): 1994–95, 1996–97, 2009–10

 **เชโกสโลวาเกีย**
* **[[Czechoslovak First League|เชโกสโลวักเฟิสต์ลีก]]** *(1935–1938; 1945–1993)*
** 15px ชนะเลิศ (8): 1949, 1950, 1951, 1955, 1969–70, 1973–74, 1974–75, 1991–92
** 15px รองชนะเลิศ (10): 1952, 1956, 1959–60, 1963–64, 1966–67, 1967–68, 1968–69, 1971–72, 1975–76, 1990–91
* **[[Czechoslovak Cup|เชโกสโลวักคัพ]]** *(1960–1993)*
** 15px ชนะเลิศ (5): 1961–62, 1962–63, 1967–68, 1973–74, 1981–82
** 15px รองชนะเลิศ (6): 1964–65, 1969–70, 1971–72, 1975–76, 1982–83, 1988–89
* **[[:sk:Slovenská národná futbalová liga|1.SNL (1st Slovak National football league)]]** *(1969–1993)*
** 15px ชนะเลิศ: 1987–88

### ยุโรป
* **[[ยูโรเปียนคัพวินเนอร์สคัพ]]**
** 15px ชนะเลิศ: 1968–69
* **[[ยูฟ่าอินเตอร์โตโตคัพ]]**
** 15px ชนะเลิศรอบกลุ่ม (9): 1969 (กลุ่ม B3), 1970 (กลุ่ม A1), 1972 (กลุ่ม 5), 1973 (กลุ่ม 2), 1974 (กลุ่ม 5), 1977 (กลุ่ม 8), 1990 (กลุ่ม 4), 1992 (กลุ่ม 7), 1994 (กลุ่ม 6)
* **[[Mitropa Cup|มิตรอปาคัพ]]**
** 15px รองชนะเลิศ: 1963–64

## สถิติสโมสร
### สถิติในสโลวักเฟิสต์ฟุตบอลลีก
***อันดับที่ดีที่สุด**: อันดับที่ 1 *(ดู[[#เกียรติประวัติ|เกียรติประวัติ]])*
***อันดับที่แย่ที่สุด**: อันดับที่ 10 (2003–04)
***พ่ายแพ้ในบ้านมากที่สุด**: สโลวานบราติสลาวา 0–5 ชิลินา (2024–25)

## อ้างอิง

## แหล่งข้อมูลอื่น

*  
* Slovan TV 

สโลวานบราติสลาวา
หมวดหมู่:บราติสลาวา
สโลวานบราติสลาวา
หมวดหมู่:ก่อตั้งในประเทศสโลวาเกียปี พ.ศ. 2462
สโลวานบราติสลาวา
สโลวานบราติสลาวา
หมวดหมู่:การเมืองฝ่ายขวาในกีฬา
ปัทมะ วิภูษัณ

**ปัทมะ วิภูษัณ** (; ; ; , แปลตรงตัว "ดอกบัวแห่งความยิ่งใหญ่") เป็นรางวัลพลเรือนสูงสุดอันดับสองของสาธารณรัฐอินเดีย รองจากรางวัลภารัต รัตนะ รางวัลนี้เริ่มมอบเมื่อวันที่ 2 มกราคม ค.ศ. 1954 เพื่อยกย่อง "การรับใช้สังคมที่โดดเด่นและเป็นเลิศ" บุคคลทุกคนโดยไม่คำนึงถึงเชื้อชาติ อาชีพ ตำแหน่ง หรือเพศ มีสิทธิ์ได้รับรางวัลนี้ อย่างไรก็ตาม ข้าราชการ รวมถึงผู้ที่ทำงานในหน่วยงานรัฐวิสาหกิจ ยกเว้นแพทย์และนักวิทยาศาสตร์ ไม่มีสิทธิ์ได้รับรางวัลนี้ ข้อมูล ณ ปี ค.ศ. 2026 มีผู้ได้รับรางวัลนี้แล้ว 348 คน รวมถึงผู้ที่ได้รับรางวัลหลังเสียชีวิต 36 คน และผู้ที่ไม่ใช่พลเมืองอินเดีย 22 คน

ระหว่างวันที่ 1 พฤษภาคมถึง 15 กันยายนของทุกปี จะมีการเสนอชื่อผู้สมควรได้รับรางวัลต่อคณะกรรมการรางวัลปัทมะ ซึ่งจัดตั้งโดยนายกรัฐมนตรีอินเดีย การเสนอชื่อผู้ได้รับการเสนอชื่อนั้นมาจากรัฐบาลของทุกรัฐและดินแดนสหภาพ กระทรวงต่าง ๆ ของรัฐบาลอินเดีย ผู้ได้รับรางวัลภารัต รัตนะ และ ปัทมะ วิภูษัณในอดีต สถาบันแห่งความเป็นเลิศ รัฐมนตรี หัวหน้าคณะรัฐมนตรี และผู้ว่าการรัฐ ตลอดจนสมาชิกสภาผู้แทนราษฎร รวมถึงบุคคลทั่วไป คณะกรรมการจะส่งคำแนะนำไปยังนายกรัฐมนตรีและประธานาธิบดีอินเดียเพื่อขออนุมัติต่อไป ผู้ได้รับรางวัลจะได้รับการประกาศในวันสาธารณรัฐ

ผู้ได้รับรางวัลกลุ่มแรก ได้แก่ สัตเยนทระ นาถ โพส, นันทลาล โพส, ซากีร์ ฮุสเซน, บาฬสาเหบ คังคธัร เขร, สมเด็จพระราชาธิบดีชิกเม โตเจ วังชุก และ วี. เค. กฤษณะ เมนน ซึ่งได้รับเกียรติในปี ค.ศ. 1954 เดิมไม่อนุญาตให้มอบรางวัลหลังมรณกรรม แต่ต่อมาได้มีการแก้ไขในกฎหมายฉบับเดือนมกราคม ค.ศ. 1955 รางวัลปัทมะ วิภูษัณ รวมถึงเครื่องราชอิสริยาภรณ์ส่วนบุคคลอื่น ๆ ถูกระงับชั่วคราวสองครั้ง คือระหว่างเดือนกรกฎาคม ค.ศ. 1977 ถึงมกราคม ค.ศ. 1980 และระหว่างเดือนสิงหาคม ค.ศ. 1992 ถึงธันวาคม ค.ศ. 1995 ผู้ได้รับรางวัลบางส่วนปฏิเสธที่จะรับรางวัลหรือคืนรางวัลดังกล่าว เช่น พี. เอ็น. หักสัร, วิลายัต ข่าน, อี. เอ็ม. เอส. นัมพูทรีปาท, สวามี รังคนาถานันท์, มณิโกนฑา จลปติ ราว, มาตา อมฤตานันทมะยี ปฏิเสธรางวัลนี้ สมาชิกในครอบครัวของ ลักษมี จันทร์ ไชน (ค.ศ. 2011) และ ศารัท อนันต์ราว โชศี (ค.ศ. 2016) ปฏิเสธการรับมอบรางวัลหลังมรณกรรม และ บาบา อามเฏ คืนรางวัลซึ่งมอบแก่เขาในปี ค.ศ. 1986 ในปี ค.ศ. 1991

ในปี พ.ศ. 2569 ได้มีการมอบรางวัลให้แก่ผู้รับรางวัล 5 ท่าน ได้แก่ ธรรเมนทระ (หลังมรณกรรม), เค.ที. โธมัส, เอ็น. ราชัม, ป. นรายันนันท์ และ วี. เอส. อัจยุนานันทน์ (หลังมรณกรรม)

## หนังสืออ้างอิง
* 
* 
* 

## แหล่งข้อมูลอื่น

* 
* 

หมวดหมู่:เครื่องอิสริยาภรณ์อินเดีย
เลชปอซนัญ

**สโมสรกีฬาการรถไฟเลชปอซนัญ** หรือ **KKS เลชปอซนัญ** หรือเรียกสั้น ๆ ว่า **เลชปอซนัญ** เป็นสโมสรฟุตบอลอาชีพโปแลนด์ ตั้งอยู่ที่เมืองปอซนัญ ปัจจุบันลงแข่งขันในแอ็กสตรากลาซาซึ่งเป็นลีกระดับสูงสุดของประเทศ

สโมสรก่อตั้งเมื่อวันที่ 19 มีนาคม ค.ศ. 1922 ในชื่อ *KS Lutnia Dębiec* ก่อนที่จะมีการเปลี่ยนชื่อสโมสรหลายครั้ง ในช่วงก่อน ค.ศ. 1994 สโมสรมีความเกี่ยวข้องอย่างใกล้ชิดกับการรถไฟรัฐโปแลนด์ (PKP) สโมสรจึงมีฉายาว่า ***Kolejorz*** ซึ่งแปลว่า **พนักงานรถไฟ** สโมสรลงเล่นบนลีกสูงสุดครั้งแรกใน ค.ศ. 1948 ช่วงเวลาที่รุ่งเรื่องที่สุดของสโมสรเกิดขึ้นในคริสตทศวรรษ 1980 และ 1990 โดยพวกเขาชนะเลิศลีกโปแลนด์ 5 สมัย, ฟุตบอลถ้วยโปแลนด์ 3 สมัย และซูเปอร์คัพหนึ่งสมัย เลชชนะเลิศลีกสูงสุดของโปแลนด์รวม 9 สมัย ครั้งล่าสุดเกิดขึ้นใน ค.ศ. 2025 เลชเป็นสโมสรฟุตบอลที่ได้รับความนิยมมากที่สุดในภูมิภาคเกรเทอร์โปลแนด์

## เกียรติประวัติ
### ในประเทศ
#### ลีก
* **[[แอ็กสตรากลาซา]]**
****ชนะเลิศ** (9): 1982–83, 1983–84, 1989–90, 1991–92, 1992–93, 2009–10, 2014–15, 2021–22, 2024–25
**รองชนะเลิศ: 2012–13, 2013–14, 2019–20
thumb|ผู้เล่นเลชฉลองแชมป์ลีกในฤดูกาล 2014–15
* **[[I liga]]**
****ชนะเลิศ**: 1960 (ภาคตะวันตก), 2001–02
**รองชนะเลิศ: 1971–72

#### ถ้วย
***[[โปลิชคัพ]]**
****ชนะเลิศ**: 1981–82, 1983–84, 1987–88, 2003–04, 2008–09
**รองชนะเลิศ: 1979–80, 2010–11, 2014–15, 2015–16, 2016–17, 2021–22
* **[[โปลิชซูเปอร์คัพ]]**
****ชนะเลิศ**: 1990, 1992, 2004, 2009, 2015, 2016
**รองชนะเลิศ: 1983, 1988, 2010, 2022, 2025
thumb|ผู้เล่นเลชฉลองแชมป์โปลิชซูเปอร์คัพ 2015

### ยุโรป
* **[[ยูฟ่ายูโรปาลีก]]**
** **รอบ 32 ทีมสุดท้าย**: 2008–09, 2010–11
* **[[ยูฟ่าคอนเฟอเรนซ์ลีก]]**
** **รอบก่อนรองชนะเลิศ**: 2022–23

### เยาวชน
***[[Football Junior Championships of Poland|ลีกเยาวชนโปแลนด์รุ่นอายุไม่เกิน 19 ปี]] / [[Central Junior League (Poland)|เซ็นทรัลจูเนียร์ลีกรุ่นอายุไม่เกิน 19 ปี]]**
****ชนะเลิศ**: 1987, 1995, 2018, 2023
**รองชนะเลิศ: 1998, 2009, 2010, 2012, 2015
***[[Football Junior Championships of Poland|ลีกเยาวชนโปแลนด์รุ่นอายุไม่เกิน 17 ปี]]**
****ชนะเลิศ**: 2009, 2014, 2015, 2016, 2017
**รองชนะเลิศ: 1996, 2012, 2019, 2021

## อ้างอิง

## บรรณานุกรม
* Jarosław Owsiański, *Lech Poznań – przemilczana prawda* , Poznań: Drukarnia Beyga, 2017, .

## แหล่งข้อมูลอื่น

* 
*Lech Poznan team profile at NaszaLiga.pl  (archived 29 September 2013)
*Team profile on Polish Football Clubs Database  (archived 3 March 2016)
*Website with photos from club matches (archived 19 December 2014)
 
*Ultras videoblog

หมวดหมู่:สโมสรฟุตบอลในประเทศโปแลนด์
หมวดหมู่:เลชปอซ
หมวดหมู่:สโมสรกีฬาที่ก่อตั้งในปี พ.ศ. 2465
หมวดหมู่:ก่อตั้งในประเทศโปแลนด์ในปี พ.ศ. 2465
หมวดหมู่:การเมืองฝ่ายขวาในกีฬา
เจอร์รี ชีเกล

**เจอโรม "เจอร์รี" ชีเกล** (;  ; 17 ตุลาคม ค.ศ. 1914 – 28 มกราคม ค.ศ. 1996) เป็นนักเขียนหนังสือการ์ตูนชาวอเมริกัน เขาเป็นผู้ร่วมสร้างซูเปอร์แมนร่วมกับ โจ ชูสเตอร์ เพื่อนของเขา ซึ่งตีพิมพ์โดยดีซีคอมิกส์ พวกเขายังสร้างดอกเตอร์ออกคัลต์ ซึ่งต่อมาได้ปรากฏใน *[[The Books of Magic]]* ชีเกลและชูสเตอร์ได้รับการแต่งตั้งเข้าสู่หอเกียรติยศหนังสือการ์ตูน วิล ไอส์เนอร์ ของอุตสาหกรรมหนังสือการ์ตูนใน ค.ศ. 1992 และหอเกียรติยศของแจ็ก เคอร์บี ใน ค.ศ. 1993 นอกจากนี้ ชีเกลยังร่วมสร้างตัวละครเดอะสเปกเตอร์ ซึ่งเป็นตัวละครยอดนิยมของดีซีร่วมกับ เบอร์นาร์ด เบลีย์ ชีเกลสร้างสมาชิก 10 คนแรกของเหล่าซูเปอร์ฮีโร่แห่งอนาคต ซึ่งเป็นหนึ่งในหนังสือการ์ตูนทีมยอดนิยมของดีซีที่มีฉากอยู่ในศตวรรษที่ 30 ชีเกลยังใช้นามแฝงต่าง ๆ เช่น **โจ คาร์เตอร์** และ **เจอร์รี เอส**

## อ้างอิง
รองนายกรัฐมนตรีตองงา

**รองนายกรัฐมนตรีตองงา** เป็นตำแหน่งนรองคนสำคัญของนายกรัฐมนตรีตองงา โดยวีเลียมี ลาตู ผู้ดำรงตำแหน่งปัจจุบัน ดำรงตำแหน่งมาตั้งแต่เดือนมกราคม ค.ศ. 2026

## รายชื่อ
* เบซิล ทอมสัน (1890 – ?)
* ฮาเวอา ตูอีฮาอาเตอีโฮ (1953–1960)
* ฟาตาเฟฮี ตูอีเปเลฮาเก (1961 – ?)
* มาเฮ อูลีอูลี ตูโปอูนีอูอา (1965 – 1972) 
* ซีโอไซอา อาเลอาโมตูอา ตูอีอา (1972 – 1989)
* บารอนวาเออา (? – 1991)
* ลางี กาวาลีกู (22 สิงหาคม 1991 – 2000)
* เตวีตา โปอาซี ตูโปอู (2000 – 2001)
* คลีฟ เอ็ดเวิร์ดส์, รักษาการ (2001)
* เจมส์ เซซิล ค็อกเกอร์ (ตุลาคม 2001 – 2005 – ?)
* วีเลียมี ตางี (พฤษภาคม 2006 – 4 มกราคม 2011)
* ซามีอู ไวปูลู (5 มกราคม 2011 – 30 ธันวาคม 2014)
* ซีอาโอซี โซวาเลนี (30 ธันวาคม 2014 – 6 กันยายน 2017)
* เซมีซี ซีกา (16 มกราคม 2017 – 10 ตุลาคม 2019)
* ซีโอเน วูนา ฟาโอตูซีอา (10 ตุลาคม 2019 – 14 ธันวาคม 2020)
* มาอาฟู ตูกูอีเอาลาฮี (16 ธันวาคม 2020 – 12 ธันวาคม 2021)
* โปอาซี เตอี (28 ธันวาคม 2021 – 10 สิงหาคม 2022)
* ตานีเอลา ฟูซีมาโลฮี (28 มกราคม 2025 – 18 ธันวาคม 2025)
* วีเลียมี ลาตู (6 มกราคม 2026 – ปัจจุบัน)

## อ้างอิง

หมวดหมู่:การเมืองตองงา
หมวดหมู่:รัฐบาลตองงา
ตองงา
ดาร์บีไทน์–เวียร์

**ดาร์บีไทน์–เวียร์** หรือ **ดาร์บีเวียร์–ไทน์** หรือ **ดาร์บีอีสาน** เป็นคู่แข่งฟุตบอลท้องถิ่นระหว่างกับ นับเป็นคู่แข่งในภาคตะวันออกเฉียงเหนือของอังกฤษ ระหว่างซันเดอร์แลนด์กับนิวคาสเซิลอะพอนไทน์ ซึ่งทั้งสองเมืองอยู่ห่างกัน  ซันเดอร์แลนด์ลงเล่นเกมเหย้าที่สเตเดียมออฟไลต์ ในขณะที่นิวคาสเซิลลงเล่นเกมเหย้าที่เซนต์เจมส์พาร์ก ทั้งคู่พบกันครั้งแรกใน ค.ศ. 1883 ในการแข่งขันเอฟเอคัพรอบคัดเลือก ค.ศ. 1888 ซึ่งซันเดอร์แลนด์เอาชนะนิวคาสเซิลยูไนเต็ดอีสต์เอนด์ 2–0

สถิติการพบกันของทั้งสองสโมสรค่อนข้างใกล้เคียงกัน ทั้งคู่พบกัน 159 ครั้ง (ไม่นับเกมกระชับมิตร) นิวคาสเซิลชนะ 54 ครั้ง ซันเดอร์แลนด์ชนะ 55 ครั้ง และเสมอกัน 50 ครั้ง

## สถิติ

## เกียรติประวัติ

## ดูเพิ่ม
* ดาร์บีไทน์–ทีส์
* ดาร์บีทีส์–เวียร์

## อ้างอิง

หมวดหมู่:สโมสรฟุตบอลซันเดอร์แลนด์
หมวดหมู่:สโมสรฟุตบอลนิวคาสเซิลยูไนเต็ด
หมวดหมู่:คู่แข่งฟุตบอล
ตำบลดงแคนใหญ่

**ดงแคนใหญ่** เป็นตำบลในอำเภอคำเขื่อนแก้ว จังหวัดยโสธร ปัจจุบันอยู่ในความดูแลของเทศบาลตำบลดงแคนใหญ่ตั้งแต่ปี พ.ศ. 2555 พื้นที่มีสิ่งอำนวยความสะดวกประชาชนแยกเป็นเอกเทศจากอำเภอ ได้แก่ ที่ทำการไปรษณีย์ดงแคนใหญ่ ธนาคารเพื่อการเกษตรและสหกรณ์การเกษตร และเป็นที่ตั้งของโรงเรียนสำคัญอย่าง โรงเรียนสมเด็จพระญาณสังวร ในพระสังฆราชูปถัมภ์    

## ที่ตั้งและอาณาเขต
ตำบลดงแคนใหญ่ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลนาคำ
* **ทิศตะวันออก** ติดต่อกับตำบลนาแก
* **ทิศใต้** ติดต่อกับตำบลกลางใหญ่ (อำเภอเขื่องใน จังหวัดอุบลราชธานี) และตำบลบึงแก (อำเภอมหาชนะชัย)
* **ทิศตะวันตก** ติดต่อกับตำบลแคนน้อย
## ประวัติ
พื้นที่เดิมเป็นตำบลของอำเภอลุมพุก (อำเภอคำเขื่อนแก้ว) โดยตั้งเป็นตำบลตั้งแต่ปี พ.ศ. 2440 มีพระสงฆ์เป็นผู้นำ คือ หลวงพ่อท้าว เป็นคนริเริ่มนำชาวบ้านมาจากหลายหมู่บ้านอพยพมาตั้งถิ่นฐาน ได้แก่ กลุ่มที่มาจากบ้านป่าข่านาคำ บ้านน้ำเต้า บ้านสัง บ้านนาฮี เดิมพื้นที่มีลักษณะเป็นที่เนิน เต็มไปด้วยดงไม้ตะเคียนขนาดใหญ่ ซึ่งสำเนียงคนในพื้นที่ออกเสียงต้นตะเคียนเป็น "ตะแคน" หรือ "ต้นแคน" จึงเรียกขานกันว่า ดงแคนใหญ่

ปี พ.ศ. 2483 ได้ยุบพื้นที่ตำบลนาแกรวมเข้ากับตำบลดงแคนใหญ่ ก่อนที่ปี พ.ศ. 2490 ได้แยกพื้นที่หมู่ 1 บ้านนาแก, หมู่ 2 บ้านปลาอีด, หมู่ 3 บ้านนาหลู่, หมู่ 6 บ้านหนองเทา, หมู่ 9 บ้านม่วง, หมู่ 12 บ้านหัวขัว ของตำบลดงแคนใหญ่ และหมู่ 11 บ้านปักแฮด, หมู่ 13 บ้านนาห่อม, หมู่ 14 บ้านนาคำ ของตำบลกู่จาน รวม 9 หมู่บ้าน ออกไปตั้งเป็น ตำบลนาคำ และแยกเป็นตำบลนาแกอีกครั้งในภายหลัง

ปี พ.ศ. 2526 ได้แยกพื้นที่อีกครั้ง โดยแยกหมู่ 1,13 บ้านแคนน้อย, หมู่ 5 บ้านดอนเดือยไก่, หมู่ 9 บ้านหนองเลิง, หมู่ 11 บ้านดอนมะยาง และหมู่ 12 บ้านโนนเมืองน้อย รวม 6 หมู่บ้านออกไปตั้งเป็น ตำบลแคนน้อย ทำให้เหลือพื้นที่ 12 หมู่บ้าน และพ.ศ. 2547 นายวีระวิทย์ วิวัฒนวานิช ผู้ตรวจราชการกระทรวงมหาดไทย รักษาราชการแทนผู้ว่าราชการจังหวัดยโสธรได้ประกาศแยกพื้นที่หมู่ 10 บ้านดงแคนใหญ่ ตั้งเป็นหมู่บ้านใหม่ชื่อ หมู่ 13 บ้านดงแคนใหญ่ ทำให้มีพื้นที่ 13 หมู่บ้านจนถึงปัจจุบัน

## การปกครองส่วนภูมิภาค

### การปกครองส่วนภูมิภาค
ตำบลดงแคนใหญ่แบ่งพื้นที่การปกครองออกเป็น 13 หมู่บ้าน ได้แก่

* **หมู่ที่ 1** บ้านดงแคนใหญ่
* **หมู่ที่ 2** บ้านนาถ่ม
* **หมู่ที่ 3** บ้านกลางนา
* **หมู่ที่ 4** บ้านดงแคนใหญ่
* **หมู่ที่ 5** บ้านหนองแคน
* **หมู่ที่ 6** บ้านผักบุ้ง
* **หมู่ที่ 7** บ้านบกน้อย
* **หมู่ที่ 8** บ้านหนองแปน
* **หมู่ที่ 9** บ้านดงแคนใหญ่
* **หมู่ที่ 10** บ้านดงแคนใหญ่
* **หมู่ที่ 11** บ้านอัมพวัน
* **หมู่ที่ 12** บ้านนาถ่ม
* **หมู่ที่ 13** บ้านดงแคนใหญ่

## อ้างอิง

ดงแคนใหญ่
ดงแคนใหญ่
นูร์ มุฮัมมัด อิสลามจาร์

**ชัยคุลฮะดีษ นูร์ มุฮัมมัด อิสลามจาร์** () เป็นนักการเมืองตอลิบานชาวอัฟกันที่ดำรงตำแหน่งผู้ว่าการจังหวัดเฮราตตั้งแต่วันที่ 26 ตุลาคม ค.ศ. 2021

## อ้างอิง
ตำบลแคนน้อย

**แคนน้อย** เป็นตำบลในอำเภอคำเขื่อนแก้ว จังหวัดยโสธร เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลแคนน้อยตั้งแต่ปี พ.ศ. 2539    

## ที่ตั้งและอาณาเขต
ตำบลแคนน้อย มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลนาคำ
* **ทิศตะวันออก** ติดต่อกับตำบลดงแคนใหญ่
* **ทิศใต้** ติดต่อกับตำบลบึงแก ตำบลโนนทราย และตำบลบากเรือ (อำเภอมหาชนะชัย)
* **ทิศตะวันตก** ติดต่อกับตำบลลุมพุก
## ประวัติ
พื้นที่เดิมมีพวกย้อพวกขอมอยู่ก่อนแล้วโยกย้ายหนี ย้อขอมตั้งอยู่ที่ใต้บ้าน สวนพ่อใหญ่ครูใบและป่าช้าอยู่ที่หนองพุก เมื่อท้าวชัยบัณฑิตมาเห็นทำเลมีหนองน้ำ มีโนนป่าไม้สูงอุดมสมบูรณ์จึงสร้างบ้านเรือนอยู่ ซึ่งท่านได้เป็นผู้นำหมู่บ้าน โดยตั้งชื่อบ้านเอานามของไม้แคนหรือไม้ตะเคียนซึ่งมีโคนเหง้าอยู่ที่ท้ายหนองบ้านในปัจจุบัน ซึ่งมีชื่อเดิมของหมู่บ้านว่า ดงแคนน้อย 

ก่อนที่ปี พ.ศ. 2526 ได้แยกหมู่ 1,13 บ้านแคนน้อย, หมู่ 5 บ้านดอนเดือยไก่, หมู่ 9 บ้านหนองเลิง, หมู่ 11 บ้านดอนมะยาง และหมู่ 12 บ้านโนนเมืองน้อย รวม 6 หมู่บ้านออกมาตั้งเป็น ตำบลแคนน้อย 

## การปกครองส่วนภูมิภาค

### การปกครองส่วนภูมิภาค
ตำบลแคนน้อยแบ่งพื้นที่การปกครองออกเป็น 7 หมู่บ้าน ได้แก่

* **หมู่ที่ 1** บ้านแคนน้อย
* **หมู่ที่ 2** บ้านแคนน้อย
* **หมู่ที่ 3** บ้านหนองเลิง
* **หมู่ที่ 4** บ้านดอนเดือยไก่
* **หมู่ที่ 5** บ้านดอนมะยาง
* **หมู่ที่ 6** บ้านโนนเมืองน้อย	
* **หมู่ที่ 7** บ้านดอนมะฮวน

## อ้างอิง

แคนน้อย
แคนน้อย
มาเฮ ตูโปอูนีอูอา

**มาเฮ อูลีอูลี ตูโปอูนีอูอา** () เป็นนักการเมืองชาวตองงาและอดีตสมาชิกคณะรัฐมนตรี 

ตูโปอูนีอูอาเกิดเมื่อวันที่ 20 กรกฎาคม ค.ศ. 1927 โดยสำเร็จการศึกษาด้านเศรษฐศาสตร์และมานุษยวิทยาจากมหาวิทยาลัยออกแลนด์ 

ตูโปอูนีอูอาดำรงตำแหน่งรัฐมนตรีว่าการกระทรวงการคลังตองงาตั้งแต่ ค.ศ. 19614 ถึง 1982 เมื่อเขาถูกพระมหากษัตริย์ตองงาปลดออกจากตำแหน่ง เขายังดำรงตำแหน่งรองนายกรัฐมนตรีตองงาตั้งแต่ ค.ศ. 1965 ถึง 1972

ตูโปอูนีอูอาดำรงตำแหน่งผู้อำนวยการสำนักเลขาธิการฟอรัมหมู่เกาะแปซิฟิกตั้งแต่เดือนพฤศจิกายน ค.ศ. 1972 ถึง 1980 และตั้งแต่เดือนมกราคม ค.ศ. 1983 ถึงเดือนมกราคม ค.ศ. 1986

เขาเสียชีวิตเมื่อวันที่ 19 ตุลาคม ค.ศ. 2007 บุตรชายของเขาเป็นเอกอัครราชทูตตองงาประจำสหรัฐอเมริกา

## อ้างอิง

หมวดหมู่:รัฐมนตรีว่าการกระทรวงการคลังตองงา
หมวดหมู่:รองนายกรัฐมนตรีตองงา
หมวดหมู่:ศิษย์จากมหาวิทยาลัยออกแลนด์
หมวดหมู่:นักเศรษฐศาสตร์ชาวตองงา
ยัวร์เอไอสล็อปบอร์สมี

***ยัวร์เอไอสล็อปบอร์สมี*** () เป็นเว็บไซต์และการทดลองทางสังคมที่สร้างขึ้นโดยมิฮีร์ มาโรจู นักเขียนโปรแกรม ทำหน้าที่ล้อเลียนแบบจำลองภาษาขนาดใหญ่ เช่น แชตจีพีที และคล็อด โดยจะกำหนดคำถาม และทำการจับคู่ผู้ใช้กับผู้ใช้จากการสุ่ม โดยใช้ข้อมูลที่ป้อนเข้ามา แทนที่จะเป็นการตอบกลับจากแบบจำลองภาษาขนาดใหญ่ เว็บไซต์นี้ยังให้ความสามารถในการขอคำตอบแบบตัวอักษรหรือภาพวาดจากระบบปัญญาประดิษฐ์ ควบคู่ไปกับความสามารถในการสวมบทบาทในการเป็นแชทบอทปัญญาประดิษฐ์ด้วยตัวจับเวลาถอยหลัง 75 วินาที หรือตัวจับเวลาถอยหลัง 150 วินาทีเมื่อเปิดใช้งาน "*thinking mode*"

ในเดือนมีนาคม ค.ศ. 2026 เว็บไซต์ดังกล่าวมียอดเข้าชมถึง 50 ล้านครั้ง และมีผู้ใช้งานพร้อมกัน 16,000 คน

## เบื้องหลัง
ในการสัมภาษณ์กับฟาสต์คอมปะนี มาโรจู ได้รับแรงบันดาลใจจากความไม่พอใจของเขาต่อปัญญาประดิษฐ์ที่แพร่กระจายไปทั่วอินเทอร์เน็ต ด้วยเนื้อหาที่สร้างโดยปัญญาประดิษฐ์ในการสร้างเว็บไซต์ โดยกล่าวว่าเว็บไซต์นี้เกิดจาก "ความไม่พอใจต่อศิลปะจากปัญญาประดิษฐ์ และการแพร่กระจายของปัญญาประดิษฐ์ ซึ่งทำให้ชีวิตของศิลปินแย่ลง และยังทำให้อินเทอร์เน็ตเต็มไปด้วยเนื้อหาสล็อปที่ไร้คุณภาพ"

## ภาพรวม
alt=The prompt reads "draw a pink horse". A timer indicates that the user has 46 seconds left to respond. The drawing below it is a crude sketch of a pink horse saying "I love lesbians!!"|thumb|ภาพหน้าจอจากส่วนหนึ่งของเกมที่ผู้ใช้ได้ตอบสนองต่อข้อความของผู้ใช้อื่น
เว็บไซต์นี้มีระบบเครดิต โดยผู้ใช้ที่เล่นครั้งแรกจะได้รับ 1 เครดิตฟรี ทุก ๆ 10 นาที หากผู้ใช้ไม่มีเครดิตจะได้รับ 2 เครดิต เมื่อใช้เครดิตหมดแล้ว ผู้ใช้จะไม่สามารถทำตามคำสั่งได้อีก เว้นแต่จะได้รับเครดิตเพิ่ม ผู้ใช้สามารถรับเครดิตได้โดยการทำตามคำสั่งของผู้ใช้อื่นโดย "เล่นเป็นปัญญาประดิษฐ์" ภายในเวลา 60 วินาที คำสั่งอาจเป็นการตอบเป็นลายลักษณ์อักษร หรือการวาดภาพเพื่อให้ผู้ใช้อื่นทำตามคำสั่งนั้น จำนวนเครดิตสูงสุดที่ผู้ใช้สามารถมีได้คือ 10 เครดิต และไม่สามารถเกินขีดจำกัดสูงสุดได้

## ผลตอบรับ
เว็บไซต์นี้ได้รับความสนใจและคำชมจากผู้ใช้ในเอ็กซ์ และจากชุมชนออนไลน์ต่าง ๆ มากมาย เรเชล ไคลีย์ จาก *เดอร์เดลีดอต* ได้เขียนว่า "ส่วนที่ดีที่สุดของเกมนี้คือไม่มีวิธีที่จะถูกหรือผิด จริง ๆ มนุษย์ไม่ใช่แบบจำลองภาษาขนาดใหญ่ที่ได้รับการฝึกฝนเกี่ยวกับเนื้อหาที่มีลิขสิทธิ์ และบนอินเทอร์เน็ตเสรีทั้งหมด แต่เรายังคงจดจำข้อมูลบางส่วนที่เราได้เรียนรู้จากสิ่งเหล่านั้นตลอดช่วงชีวิตของเรา ในขณะเดียวกันก็มีความสามารถในการสร้างสรรค์" คริส เทย์เลอร์ จาก*แมชเอเบิล* ได้เรียกเว็บไซต์นี้ว่า "ดูงุ่มง่าม และน่าดึงดูด"  นิโคล คาร์เพนเตอร์ จาก*อาฟเตอร์แมท*ได้เขียนว่าเว็บไซต์นี้ทำให้เธอนึกถึง "ความโกลาหลในแบบมนุษย์"

## อ้างอิง
Sinochelyidae

**Sinochelyidae** เป็นวงศ์เต่า Testudinoidea ที่สูญพันธุ์แล้ว ซึ่งพบในประเทศจีน

## สกุล
**[[Heishanemys]]*
**[[Sinochelys]]*

## อ้างอิง
อาลีปาเต ตูโปอูนีอูอา

**อาลีปาเต ตูโปอูนีอูอา** (; ค.ศ. 1915 – 19 เมษายน ค.ศ. 1975) เป็นนักการเมืองชาวตองงา เขาดำรงตำแหน่งสมาชิกสภานิติบัญญัติในคริสต์ทศวรรษ 1950

## ชีวประวัติ
ตูโปอูนีอูอาเป็นลูกชายของพอลีน ลีซีโมอานากับจอห์น วิลเลียม ค็อกเกอร์ เขากลายเป็นผู้ตรวจการโรงเรียนและนักเทศน์ฆราวาสให้กับคริสตจักรเสรีแห่งตองงา เขาได้รับเลือกเป็นสมาชิกสภานิติบัญญัติในคริสต์ทศวรรษ 1950 จากเขตเลือกตั้งโตงาตาปู

เขายังดำรงตำแหน่งในคณะกรรมการผลิตผลทางการเกษตรและเนื้อมะพร้าวแห้งจนกระทั่งคณะกรรมการเหล่านั้นถูกยุบใน ค.ศ. 1974 เขาเสียชีวิตในปีถัดมา โดยมีบุตรทั้งหมด 9 คน มาเฮ ลูกชายของเขา ดำรงตำแหน่งรองนายกรัฐมนตรีและรัฐมนตรีว่าการกระทรวงการคลัง

## อ้างอิง
Haichemys

***Haichemys*** เป็นสกุลของเต่าที่สูญพันธุ์แล้ว ซึ่งอาศัยอยู่ในยุคครีเทเชียสตอนปลายในบริเวณที่ปัจจุบันคือประเทศมองโกเลีย ได้รับการบรรยายครั้งแรกใน ค.ศ. 2006 และจัดให้อยู่ในวงศ์ **Haichemydidae** ซึ่งมีเพียงแค่สกุลเดียว ความสมเหตุสมผลของ *Haichemys* ถูกตั้งคำถาม เมื่องานวิจัยที่ตีพิมพ์ใน ค.ศ. 2013 พบว่าฟอสซิลที่รู้จักทั้งหมดน่าจะเป็นลูกเต่าที่เพิ่งฟักออกจากไข่ของ *[[Mongolemys elegans]]* แม้ว่าจะยังไม่สามารถพิสูจน์ได้อย่างแน่ชัดจนกว่าจะพบตัวอย่างที่เก็บรักษาทั้งกะโหลกและกระดองเต่าไว้ได้ 

***Haichemys*** สันนิษฐานว่ากินของแข็งเป็นอาหาร โดยกินหินเคลย์ที่มีคาร์บอนเป็นองค์ประกอบหลัก ซึ่งพบได้ในหนองน้ำและทะเลสาบ

## อ้างอิง
กงซุ่นหวงกุ้ยเฟย

**กงซุ่นหวงกุ้ยเฟย** (จีน: ; 28 พฤษภาคม ค.ศ. 1787 – 23 เมษายน ค.ศ. 1860) เป็นพระอัครราชเทวีในจักรพรรดิเจียชิ่ง ทรงมีพระชนมายุน้อยกว่าจักรพรรดิเจียชิ่ง 27 ปี ประสูติในสกุลหนิ่วฮู่ลู่ และเป็นพระภรรยาเจ้าองค์สุดท้ายในจักรพรรดิเจียชิ่ง

## พระราชประวัติ
### ภูมิหลังพระชนม์ชีพ
พระนามเดิมของพระนางไม่ปรากฏในประวัติศาสตร์ 
* พระบิดา: ซานชิง (善慶) ทำหน้าที่เป็นจู่ซือ (主事)
* พระมารดา: ท่านหญิงหยาง

### รัชศกเฉียนหลง
กงซุ่นหวงกุ้ยเฟย ประสูติเมื่อวันที่ 12 เดือน 4 ตามปฏิทินจันทรคติ ในปีที่ 52 แห่งรัชสมัยจักรพรรดิเฉียนหลง ซึ่งตรงกับวันที่ 28 พฤษภาคม ค.ศ. 1787 ตามปฏิทินเกรกอเรียน มีพระชนมายุน้อยกว่าจักรพรรดิเจียชิ่ง 27 ปี, น้อยกว่าจักรพรรดิเต้ากวง 2 ปี

### รัชศกเจียชิ่ง
ปี ค.ศ. 1801 พระนางได้รับการคัดเลือกเป็นพระสนม จักรพรรดิเจียชิ่งทรงสถาปนาพระนางเป็นพระสนมเอก ชั้นกุ้ยเหริน เพียงไม่นานใน ปี ค.ศ. 1805 ก็ให้การประสูติพระราชธิดา แต่สิ้นพระชนม์ในไม่นาน

ในเดือนพฤษภาคมหรือมิถุนายน ค.ศ. 1805 พระนางได้รับการเลื่อนยศเป็น "หรูผิน" และในวันที่ 18 ตุลาคม ค.ศ. 1810 เป็น "หรูเฟย" พระนางให้การพระราชธิดาองค์ที่เก้าของจักรพรรดิ คือองค์หญิงกู้หลุนฮุ่ยหมิน ในวันที่ 18 กุมภาพันธ์ ค.ศ. 1811 ซึ่งสิ้นพระชนม์ก่อนกำหนดในเดือนมิถุนายนหรือกรกฎาคม ค.ศ. 1815 และในวันที่ 8 มีนาคม ค.ศ. 1814 ให้การพระราชโอรสองค์ที่ห้า คือ องค์ชายเหมียนหยู จักรพรรดิเจียชิ่งโปรดให้ประทับร่วมกันกับฮองเฮา

### รัชศกเต้ากวง
จักรพรรดิเจียจิ้งเสด็จสวรรคตเมื่อวันที่ 2 กันยายน ค.ศ. 1820 ทำให้องค์ชายหมิ่นหนิง เสด็จขึ้นครองราชย์เป็นจักรพรรดิเต้ากวง ต่อมาในปี ค.ศ. 1821 ทรงสถาปนาพระนางเป็น "**หรูกุ้ยไท่เฟย"** ทรงมีพระยศเป็น "หวงข่าว" ทรงได้ประทับ ณ พระตำหนักโซ่วอัน (壽安宮) หลังจากนั้นอีกยี่สิบปี ปี ค.ศ. 1846 พระนางจึงมีพระอิสริยยศว่า "**หรูหวงกุ้ยไท่เฟย**"

### รัชศกเสียนเฟิง
จักรพรรดิเต้ากวงเสด็จสวรรคตเมื่อวันที่ 26 กุมภาพันธ์ ค.ศ. 1850 ทำให้องค์ชายอี้จู่ เสด็จขึ้นครองราชย์เป็นจักรพรรดิเสียนเฟิง พระนางทรงดำรงพระอิสริยยศเป็น **"หวงจู่หรูหวงกุ้ยไท่เฟย"** มีพระยศระดับพระอัยยิกา จักรพรรดิเสียนเฟิงปฎิบัติต่อพระนางด้วยความเคารพ เช่นเดียวกับในสมัยจักรพรรดิเฉียนหลงที่ปฏิบัติต่อโซ่วฉีหวงกุ้ยไท่เฟย ก่อนที่พระนางจะเสด็จสิ้นพระชนม์ลงเมื่อวันที่ 23 เมษายน ค.ศ. 1860 สิริพระชันษา 72 ปี ทรงได้รับการสถาปนาพระสมัญญานามว่า "**กงซุ่นหวงกุ้ยเฟย"** พิธีพระศพถูกจัดขึ้นที่สุสานชางหลิง ในสุสานหลวงตะวันตกแห่งราชวงศ์ชิง

## พระเกียรติยศ
* รัชสมัยจักรพรรดิเฉียนหลง (ครองราชย์ ค.ศ. 1735 – ค.ศ. 1796):
** นางหนิวฮู่ลู่ (ตั้งแต่ 28 พฤษภาคม ค.ศ. 1787)
* รัชสมัยจักรพรรดิเจียชิ่ง (ครองราชย์ ค.ศ. 1796 – ค.ศ. 1820):
** หรูกุ้ยเหริน (; ตั้งแต่ ค.ศ. 1801)
** หรูผิน (; ตั้งแต่ พฤษภาคม/มิถุนายน ค.ศ. 1805)
** หรูเฟย (; ตั้งแต่ 18 ตุลาคม ค.ศ. 1810)
* รัชสมัยจักรพรรดิเต้ากวง (ครองราชย์ ค.ศ. 1820 – ค.ศ. 1850):
** หวงข่าวหรูกุ้ยไท่เฟย (; ตั้งแต่ มกราคม/กุมภาพันธ์ ค.ศ. 1821)
** หวงข่าวหรูหวงกุ้ยไท่เฟย (; ตั้งแต่ ค.ศ. 1846)
* รัชสมัยจักรพรรดิเสียนเฟิง (ครองราชย์ ค.ศ. 1850 – ค.ศ. 1861):
** หวงจู่หรูหวงกุ้ยไท่เฟย (; ตั้งแต่ ค.ศ. 1850)
** *กงซุ่นหวงกุ้ยเฟย* (; ตั้งแต่ 10 กรกฎาคม ค.ศ. 1860)

## อ้างอิง

หมวดหมู่:บทความที่มีข้อความภาษาจีน
หมวดหมู่:บาทบริจาริกาในราชสำนักชิง
จุลจิตรกรรมพิธีทูลถวาย

**จุลจิตรกรรมพิธีทูลถวาย** หรือ **จุลจิตรกรรมมอบอุทิศ** () คือจุลจิตรกรรม ที่มักปรากฏในเอกสารตัวเขียนสีวิจิตรแสดงฉากที่ผู้อุปถัมภ์หรือผู้อุทิศได้รับมอบหนังสือ ซึ่งโดยทั่วไปสื่อถึงหนังสือเล่มที่มีจุลจิตรกรรมนั้นปรากฎอยู่ ภาพลักษณะนี้จึงมีนัยเชิงสัญลักษณ์และเป็นการจำลองเหตุการณ์ที่คาดว่าจะเกิดขึ้นในอนาคต มักพบบริเวณตอนต้นของเล่มในลักษณะภาพปกนำ (frontispiece) ก่อนเข้าสู่เนื้อหาหลัก แต่อาจปรากฏอยู่ตอนท้ายเล่มได้ด้วยเช่นกัน เช่นในพระคัมภีร์วีเวียง (Vivian Bible) หรือปรากฏที่ส่วนต้นของบทความเฉพาะเรื่อง

ในเอกสารตัวเขียนต้นฉบับยุคแรก ผู้รับมอบหนังสืออาจเป็นนักบุญที่ล่วงลับไปแล้ว ผู้ก่อตั้งอารามสงฆ์ หรือผู้ก่อตั้งคณะนักบวช โดยมีเจ้าอธิการหรือบางครั้งเป็นอาลักษณ์ (ผู้คัดลอกหนังสือ) เป็นผู้ทูลถวาย ภาพประเภทนี้เป็นการขยายแนวคิดมาจากภาพอุทิศในรูปแบบอื่น เช่น ภาพเขียนฝาผนังหรือภาพโมเสกในโบสถ์ที่แสดงภาพผู้อำนวยการก่อสร้างถือแบบจำลองของโบสถ์นั้นไว้ในมือ ซึ่งมีที่มาย้อนไปถึงฉากที่ผู้ปกครองในสมัยคลาสสิกทรงรับเครื่องบรรณาการ หรือฉากเดินขบวนของมรณสักขีในยุคคริสเตียนตอนต้นถือมงกุฎไปถวายแด่พระคริสต์ จุลจิตรกรรมเหล่านี้มักพบในหนังสือล้ำค่าที่จัดทำขึ้นเพื่อถวายแด่จักรพรรดิหรือบุคคลสำคัญ โดยปกติจะจัดทำขึ้นภายหลังการบริจาคที่ดินจำนวนมากให้แก่อารามที่เกี่ยวข้อง

ในช่วงต้น เอกสารตัวเขียนมักเป็นหนังสือเกี่ยวกับศาสนา โดยเฉพาะหนังสือที่ใช้ในศาสนพิธี (liturgical books) ที่ประกอบด้วยอักษรเขียนโบราณ "การทูลถวาย" ในที่นี้จึงหมายถึงการจัดทำหนังสือวิจิตรที่มีมูลค่าสูงขึ้นมาใหม่ สำหรับผลงานเขียนในสมัยกลางตอนปลาย มักเป็นวรรณกรรมทางโลกซึ่งแสดงฉากทูลถวายโดยผู้เขียนหรือผู้แปลเอง อย่างไรก็ตาม งานเขียนโบราณฉบับคัดลอกที่ตกแต่งอย่างประณีตก็ยังคงปรากฏจุลจิตรกรรมพิธีทูลถวายอยู่ ในกรณีหลังนี้ "การทูลถวาย" มักหมายถึงตัวเนื้อหาของงานเขียนเอง ซึ่งผู้อุปถัมภ์มักจะออกค่าใช้จ่ายในการจัดทำด้วยตนเอง แม้ว่าผู้แปลหรือผู้เขียนบางคนจะทำหน้าที่เป็นอาลักษณ์ด้วยก็ตาม ในปัจจุบัน บทกล่าวอุทิศแด่ผู้อุปถัมภ์ซึ่งมักมีความยาวและใช้สำนวนโวหารสละสลวยได้กลายเป็นส่วนหนึ่งของตัวงาน และถูกคัดลอกต่อไปในฉบับอื่น ๆ ซึ่งบทอุทิศโดยผู้เขียนในลักษณะนี้ยังคงปรากฏอยู่ในหนังสือสิ่งพิมพ์ปัจจุบันแม้จะมีขนาดสั้นลงมากก็ตาม นอกจากนี้ ในบางกรณีจุลจิตรกรรมพิธีทูลถวายยังถูกวาดซ้ำในฉบับคัดลอกรุ่นหลังด้วยเช่นกัน

มิเชล บราวน์ นักวิชาการด้านเอกสารตัวเขียนสมัยกลาง ได้จำแนกความแตกต่างระหว่าง จุลจิตรกรรมพิธีทูลถวาย (Presentation miniature) ซึ่งหมายถึงเหตุการณ์ที่หนังสือเล่มที่มีภาพนั้นถูกส่งมอบระหว่างบุคคลที่ปรากฏในภาพจริง ๆ กับ จุลจิตรกรรมมอบอุทิศ (Dedication miniature) ที่ปรากฏในหนังสือฉบับคัดลอกรุ่นหลังที่จัดทำขึ้นเพื่ออุทิศให้บุคคลอื่น

## อ้างอิง

หมวดหมู่:เอกสารตัวเขียนสีวิจิตร
หมวดหมู่:จุลจิตรกรรม
ตำบลตะเคียน

**ตำบลตะเคียน** อาจหมายถึง
* **[[ตำบลตะเคียน (อำเภอด่านขุนทด)|ตำบลตะเคียน]]** อำเภอด่านขุนทด จังหวัดนครราชสีมา
* **[[ตำบลตะเคียน (อำเภอขุขันธ์)|ตำบลตะเคียน]]** อำเภอขุขันธ์ จังหวัดศรีสะเกษ
* **[[ตำบลตะเคียน (อำเภอกาบเชิง)|ตำบลตะเคียน]]** อำเภอกาบเชิง จังหวัดสุรินทร์
การเปลี่ยนแปลงระบอบการปกครอง

**การเปลี่ยนแปลงระบอบการปกครอง** () หมายถึง การแทนที่ระบอบการปกครองหนึ่งด้วยอีกระบอบหนึ่งโดยบางส่วนหรือทั้งหมด ซึ่งอาจเกิดขึ้นด้วยการใช้กำลังหรือการบีบบังคับ โดยทั่วไปมักถูกมองว่าเป็นการละเมิดอำนาจอธิปไตยของรัฐเป้าหมาย การเปลี่ยนแปลงระบอบการปกครองอาจครอบคลุมถึงการแทนที่ระบบผู้นำหลักของรัฐ เครื่องมือการบริหารราชการ หรืออำมาตยาธิปไตยทั้งหมดหรือบางส่วน การเปลี่ยนแปลงระบอบอาจเกิดขึ้นผ่านกระบวนการภายในประเทศ เช่น การปฏิวัติ การรัฐประหาร หรือการฟื้นฟูโครงสร้างรัฐบาลภายหลังความล้มเหลวของรัฐหรือสงครามกลางเมือง นอกจากนี้ ยังอาจถูกกำหนดหรือบังคับให้เกิดขึ้นโดยผู้กระทำภายนอก ผ่านการรุกราน การแทรกแซงทั้งแบบเปิดเผยหรือแฝงเร้น หรือการทูตเชิงบีบบังคับ การเปลี่ยนแปลงระบอบอาจรวมถึงการสร้างสถาบันใหม่ การฟื้นฟูสถาบันเดิม และการส่งเสริมอุดมการณ์ใหม่

ตามข้อมูลชุดหนึ่งของ Alexander B. Downes ผู้นำจำนวน 120 คนถูกปลดออกจากตำแหน่งผ่านการเปลี่ยนแปลงระบอบการปกครองที่ถูกกำหนดโดยต่างชาติในช่วงระหว่างปี ค.ศ. 1816 ถึง 2011

## อ้างอิง

หมวดหมู่:การเปลี่ยนแปลงอำนาจทางการเมือง
ปฏิบัติการซ่อนเร้น

**ปฏิบัติการซ่อนเร้น** () หรือ **ปฏิบัติการปลอมตัว** () คือปฏิบัติการทางทหารหรือตำรวจที่เกี่ยวข้องกับเจ้าหน้าที่หรือกำลังพลที่ปฏิบัติการภายใต้การปลอมแปลงเพื่อปกปิดตัวตนของผู้รับผิดชอบ

เจ้าหน้าที่นอกเครื่องแบบอาจมีส่วนร่วมในกิจกรรมทางอาญาในฐานะส่วนหนึ่งของการสืบสวน โดยโจห์ได้บัญญัติคำว่า "อาชญากรรมที่ได้รับอนุญาต" (authorized criminality) เพื่ออธิบายปรากฏการณ์นี้ ซึ่งเธอจำกัดความให้ครอบคลุมเฉพาะเจ้าหน้าที่บังคับใช้กฎหมายที่ปฏิบัติการแฝง โดยไม่รวมผู้ให้ข้อมูลลับ กิจกรรมทางอาญาเหล่านี้มีวัตถุประสงค์หลักเพื่อ "สร้างโอกาสให้ผู้ต้องสงสัยได้กระทำความผิดตามเป้าหมาย" และเพื่อคงไว้หรือเสริมความน่าเชื่อถือของตัวตนปลอมของเจ้าหน้าที่ อย่างไรก็ตาม การกระทำดังกล่าวต้องมีความจำเป็นต่อความก้าวหน้าของการสืบสวน มิฉะนั้นอาจถูกดำเนินคดีได้เช่นเดียวกับอาชญากรรมทั่วไป สำนักงานสอบสวนกลางสหรัฐหรือเอฟบีไอกำหนดว่ากิจกรรมลักษณะนี้ต้องได้รับการอนุมัติและมีความจำเป็นต่อการสืบสวน อีกทั้งยังระบุว่าเจ้าหน้าที่ต้องไม่เป็นผู้ยั่วยุให้เกิดการกระทำความผิด (เพื่อหลีกเลี่ยงการล่อให้ติดกับ หรือ entrapment) และห้ามมีส่วนร่วมในการใช้ความรุนแรง เว้นแต่เพื่อการป้องกันตนเองหรือผู้อื่น ทั้งนี้ กฎหมายอื่น ๆ ที่เกี่ยวข้องกับอาชญากรรมที่ได้รับอนุญาตยังไม่มีความเป็นเอกภาพ และมีลักษณะเป็นการผสมผสานของกฎหมายระดับรัฐบาลกลางและระดับรัฐต่าง ๆ

## อ้างอิง

หมวดหมู่:ความลับ
ปัทมะ ภูษัณ

**ปัทมะ ภูษัณ** (; ; IAST: *Padma Bhūṣaṇa*, แปลตรงตัว 'เครื่องราชอิสริยาภรณ์ดอกบัว') เป็นรางวัลพลเรือนสูงสุดอันดับสามของสาธารณรัฐอินเดีย รองจากรางวัลภารัต รัตนะ และปัทมะ วิภูษัณ แต่สูงกว่า ปัทมะ ศรี รางวัลนี้ริเริ่มขึ้นเมื่อวันที่ 2 มกราคม ค.ศ. 1954 มอบให้แก่ผู้ที่ "ทำคุณประโยชน์อย่างโดดเด่นในระดับสูง ... โดยไม่แบ่งแยกเชื้อชาติ อาชีพ ตำแหน่ง หรือเพศ" เกณฑ์การพิจารณารางวัลรวมถึง "การบริการในทุกสาขา รวมถึงการบริการของข้าราชการ" ซึ่งรวมถึงแพทย์และนักวิทยาศาสตร์ แต่ไม่รวมผู้ที่ทำงานในหน่วยงานรัฐวิสาหกิจ ณ ปี ค.ศ. 2026 มีผู้ได้รับรางวัลนี้แล้ว 1,354 คน รวมถึงผู้ที่ได้รับรางวัลหลังมรณกรรม 41 คน และผู้ที่ไม่ใช่พลเมืองอินเดีย 103 คน

คณะกรรมการรางวัลปัทมะจัดตั้งขึ้นทุกปีโดยนายกรัฐมนตรีอินเดีย และการเสนอชื่อผู้รับรางวัลจะถูกส่งระหว่างวันที่ 1 พฤษภาคมถึง 15 กันยายน การเสนอชื่อผู้ได้รับรางวัลมาจากรัฐบาลของทุกรัฐและดินแดนสหภาพ ตลอดจนกระทรวงต่าง ๆ ของรัฐบาลอินเดีย ผู้ได้รับรางวัลภารัต รัตนะ และปัทมะ วิภูษัณ สถาบันความเป็นเลิศ รัฐมนตรี หัวหน้าคณะรัฐมนตรี และผู้ว่าการรัฐ สมาชิกสภาผู้แทนราษฎร และบุคคลทั่วไป คณะกรรมการจะส่งคำแนะนำไปยังนายกรัฐมนตรีและประธานาธิบดีอินเดียเพื่อขออนุมัติต่อไป ผู้ได้รับรางวัลจะประกาศในวันที่ 26 มกราคม ซึ่งเป็นวันสาธารณรัฐของอินเดีย

เมื่อเริ่มก่อตั้งในปี ค.ศ. 1954 มีผู้ได้รับรางวัลปัทมะ ภูษัณ จำนวน 23 คน รางวัลปัทมะ ภูษัณ พร้อมกับเกียรติยศพลเรือนส่วนบุคคลอื่น ๆ ถูกระงับชั่วคราวสองครั้ง ตั้งแต่เดือนกรกฎาคม ค.ศ. 1977 ถึงมกราคม ค.ศ. 1980 และตั้งแต่เดือนสิงหาคม ค.ศ. 1992 ถึงธันวาคม ค.ศ. 1995 ผู้ได้รับรางวัลบางคนปฏิเสธหรือคืนรางวัลของตน

## หนังสืออ้างอิง

* 
* 
* 

## แหล่งข้อมูลอื่น

* 
* 

หมวดหมู่:เครื่องอิสริยาภรณ์อินเดีย
กล่องข้อความ

thumb|กล่องป้อนข้อความ

**กล่องข้อความ** () **กล่องรับข้อมูล** () **ช่องข้อความ** () หรือ **กล่องป้อนข้อความ** () เป็นองค์ประกอบควบคุมของส่วนต่อประสานกราฟิกกับผู้ใช้ ที่อนุญาตให้ผู้ใช้ป้อนข้อความเพื่อให้โปรแกรมนำไปประมวลผล

โดยทั่วไป กล่องข้อความจะมีลักษณะเป็นรูปสี่เหลี่ยมผืนผ้า อาจมีเส้นขอบเพื่อแยกกล่องข้อความออกจากส่วนอื่นของส่วนต่อประสานกับผู้ใช้ กล่องข้อความอาจมีแถบเลื่อนหน้าจอแนวนอนและแนวตั้ง ภายในกล่องข้อความมักจะแสดงตัวชี้ตำแหน่งข้อความ (โดยทั่วไปเป็นเส้นแนวตั้งที่กะพริบ) เพื่อบ่งบอกตำแหน่งของข้อความที่กำลังแก้ไขอยู่ และโดยปกติแล้ว ตัวชี้ตำแหน่งเมาส์จะเปลี่ยนรูปร่างเมื่อเลื่อนไปอยู่เหนือกล่องข้อความ

## อ้างอิง

หมวดหมู่:วิดเจ็ต
ปัทมะ ศรี

**ปัทมะ ศรี** (; ; IAST: *padma śrī*, แปลตรงตัว 'ดอกบัวเกียรติยศ') เป็นรางวัลพลเรือนสูงสุดอันดับสี่ของสาธารณรัฐอินเดีย รองจากรางวัลภารัต รัตนะ, ปัทมะ วิภูษัณ และ ปัทมะ ภูษัณ รางวัลนี้ได้รับการสถาปนาขึ้นเมื่อวันที่ 2 มกราคม ค.ศ. 1954 เพื่อมอบให้เป็นการยกย่อง "คุณูปการอันโดดเด่นในหลากหลายสาขา รวมถึงศิลปะ การศึกษา อุตสาหกรรม วรรณกรรม วิทยาศาสตร์ การแสดง การแพทย์ บริการสังคม และกิจการสาธารณะ" รัฐบาลอินเดียจะมอบรางวัลนี้ทุกปีในวันสาธารณรัฐของอินเดีย

## อ้างอิง

## หนังสืออ้างอิง

* 
* 
* 

## แหล่งข้อมูลอื่น

* 
* 

หมวดหมู่:เครื่องอิสริยาภรณ์อินเดีย
องค์กรเพื่อการปฏิบัติต่อสัตว์อย่างมีจริยธรรม

**องค์กรเพื่อการปฏิบัติต่อสัตว์อย่างมีจริยธรรม** () หรือ **พีต้า** () เป็นองค์กรไม่แสวงหาผลกำไรด้านสิทธิสัตว์ของอเมริกา ตั้งอยู่ที่เมืองนอร์ฟอล์ก รัฐเวอร์จิเนีย และเดิมทีนำโดยอิงกริด นิวเคิร์ก ผู้ร่วมก่อตั้งองค์กรนี้

ก่อตั้งขึ้นในเดือนมีนาคม ค.ศ. 1980 โดยนิวเคิร์กและอเล็กซ์ พาเชโก นักเคลื่อนไหวเพื่อสิทธิสัตว์ องค์กรนี้เริ่มเป็นที่รู้จักครั้งแรกในช่วงฤดูร้อนปี 1981 จากเหตุการณ์ที่ต่อมาเป็นที่รู้จักในชื่อคดีลิงซิลเวอร์สปริงส์ องค์กรนี้ต่อต้านการเลี้ยงสัตว์ในโรงงานอุตสาหกรรม การเลี้ยงสัตว์เพื่อเอาขน การทดลองกับสัตว์ และกิจกรรมอื่นๆ ที่ถือว่าเป็นการเอารัดเอาเปรียบสัตว์

แคมเปญที่เป็นที่ถกเถียงขององค์กรนี้ได้รับการยกย่องว่าช่วยดึงดูดความสนใจของสื่อต่อประเด็นสิทธิสัตว์ แต่ก็ถูกวิพากษ์วิจารณ์อย่างกว้างขวางถึงลักษณะที่ก่อกวนเช่นกัน การใช้การุณยฆาตดังกล่าวส่งผลให้เกิดการดำเนินคดีทางกฎหมายและการตอบสนองจากสมาชิกรัฐสภาเวอร์จิเนีย

## หมายเหตุ


## อ้างอิง



หมวดหมู่:ก่อตั้งในสหรัฐในปี พ.ศ. 2523
หมวดหมู่:การเมืองอาหาร
หมวดหมู่:องค์การที่ก่อตั้งในปี พ.ศ. 2523
หมวดหมู่:องค์การไม่แสวงหาผลกำไร
ออลลี วอตกินส์

**ออลลี จอร์จ อาเธอร์ วอตกินส์** (เกิด 30 ธันวาคม ค.ศ. 1995) เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองหน้าให้แก่แอสตันวิลลาในพรีเมียร์ลีกและทีมชาติอังกฤษ เขาได้รับการขนานนามว่าเป็นกองหน้าที่สมบูรณ์แบบ จากความสามารถในการจบสกอร์ที่แม่นยำ

วอตกินส์มาจากทีมเยาวชนของเอ็กซิเตอร์ซิตีและได้เริ่มเล่นฟุตบอลอาชีพกับทีมชุดใหญ่ของสโมสรนี้ เขาได้รับรางวัลผู้เล่นดาวรุ่งยอดเยี่ยมแห่งปีของอีเอฟแอล ก่อนที่จะย้ายไปเบรนต์ฟอร์ดใน ค.ศ. 2017 เขามีช่วงเวลาที่ประสบความสำเร็จตลอดระยะเวลาสามปีกับสโมสร โดยเป็นผู้ทำประตูสูงสุดร่วมในแชมเปียนชิป ฤดูกาล 2019–20 อีกทั้งยังได้รับรางวัลผู้เล่นยอดเยี่ยมแห่งปีของแชมเปียนชิปใน ค.ศ. 2020

เดือนกันยายน ค.ศ. 2020 วอตกินส์ได้เซ็นสัญญากับแอสตันวิลลา ต่อมาในเดือนพฤษภาคม ค.ศ. 2024 เขาได้รับรางวัลเพลย์เมกเกอร์ยอดเยี่ยมแห่งฤดูกาลของพรีเมียร์ลีก ฤดูกาล 2023–24 และในเดือนพฤษภาคม ค.ศ. 2025 เขาสร้างสถิติเป็นผู้เล่นที่ทำประตูในพรีเมียร์ลีกสูงสุดตลอดกาลของวิลลา แซงหน้าเจ้าของสถิติเดิมอย่างกาเบรียล อักบอนลาฮอร์ที่ยิงได้ 74 ประตู

วอตกินส์ลงเล่นนัดแรกให้แก่ทีมชาติอังกฤษในเดือนมีนาคม ค.ศ. 2021 นัดที่พบกับซานมารีโนในฟุตบอลโลกรอบคัดเลือก ซึ่งในนัดนั้น เขาก็ทำประตูแรกในนามทีมชาติได้เช่นกัน เขายังเป็นตัวแทนของอังกฤษในการแข่งขันฟุตบอลชิงแชมป์แห่งชาติยุโรป 2024

## เกียรติประวัติ
**อังกฤษ**
* ฟุตบอลชิงแชมป์แห่งชาติยุโรป รองชนะเลิศ: 2024

**รางวัลส่วนตัว**
* ผู้เล่นยอดเยี่ยมประจำเดือนจากการลงคะแนนของแฟนบอลพีเอฟเอ: มีนาคม 2016
* ผู้เล่นดาวรุ่งยอดเยี่ยมประจำเดือนของฟุตบอลลีก: มีนาคม 2016
* ผู้เล่นยอดเยี่ยมประจำเดือนของอีเอฟแอลลีกทู: มกราคม 2017
* ผู้เล่นดาวรุ่งยอดเยี่ยมแห่งปีของอีเอฟแอล: เมษายน 2017
* ผู้เล่นยอดเยี่ยมแห่งปีของอีเอฟแอลแชมเปียนชิป: 2019–20
* ทีมยอดเยี่ยมแห่งปีของพีเอฟเอ: แชมเปียนชิป 2019–20, พรีเมียร์ลีก 2023–24
* ผู้เล่นยอดเยี่ยมแห่งฤดูกาลจากการลงคะแนนของแฟนบอลแอสตันวิลลา: 2023–24
* ผู้เล่นยอดเยี่ยมแห่งฤดูกาลจากการลงคะแนนของผู้เล่นแอสตันวิลลา: 2023–24
* เพลย์เมกเกอร์ยอดเยี่ยมแห่งฤดูกาลของพรีเมียร์ลีก: 2023–24
* ทีมยอดเยี่ยมแห่งฤดูกาลจากการลงคะแนนของแฟนบอลพรีเมียร์ลีก: 2023–24
* ทีมยอดเยี่ยมแห่งฤดูกาลพรีเมียร์ลีก จัดโดย*ดิแอธเลติก*: 2023–24

## อ้างอิง

## แหล่งข้อมูลอื่น

* Profile at the Aston Villa F.C. website
* Profile at the Football Association website
* 

หมวดหมู่:บุคคลจากเทศมณฑลเดวอน
หมวดหมู่:นักฟุตบอลชายชาวอังกฤษ
หมวดหมู่:กองหน้าฟุตบอลชาย
หมวดหมู่:ผู้เล่นสโมสรฟุตบอลเอ็กซิเตอร์ซิตี
หมวดหมู่:ผู้เล่นสโมสรฟุตบอลเบรนต์ฟอร์ด
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ชาวอังกฤษเชื้อสายจาเมกา
พัฟฟี อามิยูมิ

**พัฟฟี อามิยูมิ** () หรือชื่อย่อ **พัฟฟี** () เป็นวงดูโอสัญชาติญี่ปุ่น ก่อตั้งเมื่อปี ค.ศ. 1995 โดยมีสมาชิก 2 คนคือ อามิ โอนูกิ และ ยูมิ โยชิมูระ

ทั้งอามิและยูมิถูกทาบทามโดยเอเจนซี่จัดหานักแสดงในเครือโซนี่ และถูกจับคู่กันในช่วงกลางทศวรรษ 1990 ผลงานส่วนใหญ่ของพวกเขานั้น สร้างสรรค์หรือร่วมเขียนโดย โอกูดะ ทามิโอะ และ แอนดี สตูร์เมอร์ อดีตสมาชิกวงยูนิคอร์นและเจลลีฟิชตามลำดับ

ซิงเกิลแรกที่ปล่อยคือ *[[อาจิอะโนะจุงชิน]]* (ค.ศ. 1996) ขายได้หนึ่งล้านแผ่น พวกเขาประสบความสำเร็จในวงกว้างในญี่ปุ่นในปี 1998 หลังจากการปล่อยอัลบั้มของพวกเขา หลังจากออกอัลบั้ม *[[เจ็ต ซีดี|เจ็ต]]* ก็มีผลงานตามมาอีกหลายชุด (มียอดขายรวม 15 ล้านแผ่นในญี่ปุ่น)

ในปี ค.ศ. 2004 ซีรีส์แอนิเมชั่นที่มีตัวละครสมมติที่อิงจากตัวตนของพวกเขาเองคือ *[[เอมิยูมิ ซูเปอร์สตาร์แสบยกกำลังสอง]]* ฉายรอบปฐมทัศน์ในการ์ตูนเน็ตเวิร์คของสหรัฐ แม้ว่าตัวละครของพวกเขาจะมีนักพากย์หญิงที่แตกต่างกันก็ตาม นักร้องเหล่านั้นรับบทเป็นตัวเองในคลิปวิดีโอสั้นๆ ที่ถ่ายทำในประเทศญี่ปุ่น

## สมาชิก

* อามิ โอนูกิ (อามิ)
* ยูมิ โยชิมูระ (ยูมิ)

## ผลงานเพลง

* *AmiYumi* (1996)
* *Solo Solo* (1997)
* *Jet CD* (1998)
* *Fever Fever* (1999)
* *Spike* (2000)
* *The Hit Parade* (2002)
* *Nice* (early-mid 2003 in the US and Canada)
* *59* (2004)
* *Splurge* (2006)
* *Honeycreeper* (2007)
* *Puffy AmiYumi x Puffy* and *Bring It!* (2009)
* *Thank You* (2011)
* *The Puffy* (2021)

## อ้างอิง
หมวดหมู่:กลุ่มดนตรีที่ก่อตั้งในปี พ.ศ. 2538
หมวดหมู่:ศิลปินสังกัดแอตแลนติกเรเคิดส์
หมวดหมู่:ศิลปินสังกัดโคลัมเบียเรเคิดส์
หมวดหมู่:ศิลปินสังกัดอีพิกเรเคิดส์
หมวดหมู่:เกิร์ลกรุปญี่ปุ่น
หมวดหมู่:วงกลุ่มสองสัญชาติญี่ปุ่น
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
หมวดหมู่:ศิลปินสังกัดวอร์เนอร์มิวสิกเจแปน
ตำบลตลาด

**ตำบลตลาด** อาจหมายถึง
* **[[ตำบลตลาด (อำเภอเมืองจันทบุรี)|ตำบลตลาด]]** 
* **[[ตำบลตลาด (อำเภอเมืองนครราชสีมา)|ตำบลตลาด]]** 
* **[[ตำบลตลาด (อำเภอเมืองมหาสารคาม)|ตำบลตลาด]]** 
* **[[ตำบลตลาด (อำเภอพระประแดง)|ตำบลตลาด]]** อำเภอพระประแดง จังหวัดสมุทรปราการ
* **[[ตำบลตลาด (อำเภอเมืองสุราษฎร์ธานี)|ตำบลตลาด]]**
เอฟเอกซ์ (ช่องโทรทัศน์)

**เอฟเอกซ์** () เดิมชื่อ **ฟ็อกซ์เอกซ์เทนเด็ด** () เป็นช่องโทรทัศน์แบบบอกรับสมาชิกของสหรัฐอเมริกา ซึ่งเป็นเจ้าของโดย FX Networks ซึ่งเป็นแผนกหนึ่งของกลุ่มธุรกิจ Disney Entertainment ภายใต้บริษัทเดอะวอลต์ดิสนีย์ โดยมีสำนักงานตั้งอยู่ที่ฟ็อกซ์สตูดิโอส์ในย่านเซนจูรีซิตี นครลอสแอนเจลิส เอฟเอกซ์เปิดตัวครั้งแรกเมื่อวันที่ 1 มิถุนายน ค.ศ. 1994 โดยนิวส์คอร์ปอเรชันในยุคแรก และต่อมาได้กลายเป็นหนึ่งในทรัพย์สินที่ถูกรวมอยู่ในการเข้าซื้อกิจการของบริษัทผู้สืบทอดของนิวส์คอร์ปอเรชัน คือ ทเวนตีเฟิสต์เซนจูรีฟอกซ์ โดยดิสนีย์ในปี ค.ศ. 2019 รายการต้นฉบับของช่องมุ่งเน้นมาตรฐานในระดับเดียวกับช่องเคเบิลระดับพรีเมียม ทั้งในด้านเนื้อหาที่เหมาะสำหรับผู้ใหญ่ รวมถึงคุณภาพของบท การกำกับ และการแสดง ช่องในเครือ ได้แก่ เอฟเอกซ์เอ็ม (FXM) และ เอฟเอกซ์เอกซ์ (FXX) ซึ่งเปิดตัวในปี ค.ศ. 1994 และ 2013 ตามลำดับ นอกจากนี้ เอฟเอกซ์ยังนำภาพยนตร์ที่เข้าฉายในโรงภาพยนตร์และซิตคอมจากเครือข่ายโทรทัศน์ภาคพื้นดินมาออกอากาศซ้ำ บริการรับชมแบบไม่มีโฆษณาเคยให้บริการผ่านระบบสมัครสมาชิกพรีเมียม เอฟเอกซ์+ (FX+) จนกระทั่งยุติการให้บริการในวันที่ 21 สิงหาคม ค.ศ. 2019 หลังจากนั้นเนื้อหาแบบไม่มีโฆษณาได้ย้ายไปให้บริการบนฮูลูแบบไม่มีโฆษณา

ณ เดือนพฤศจิกายน ค.ศ. 2023 ช่องเอฟเอกซ์มีให้บริการแก่ครัวเรือนที่สมัครรับบริการโทรทัศน์แบบบอกรับสมาชิกในสหรัฐอเมริกาประมาณ 71 ล้านครัวเรือน ลดลงจากจุดสูงสุดในปี ค.ศ. 2011 ซึ่งมีจำนวน 99 ล้านครัวเรือน นอกจากเครือข่ายหลักในสหรัฐอเมริกาแล้ว ชื่อ "เอฟเอกซ์" ยังถูกให้สิทธิ์ใช้งานแก่ช่องโทรทัศน์แบบบอกรับสมาชิกที่เกี่ยวข้องในหลายประเทศทั่วโลก

## อ้างอิง

หมวดหมู่:สถานีโทรทัศน์ในสหรัฐ
หมวดหมู่:สถานีโทรทัศน์ที่เริ่มออกอากาศในปี พ.ศ. 2537
เคดีอีพลาสมา 6

**เคดีอีพลาสมา 6** () เป็นสิ่งแวดล้อมเดสก์ท็อปเคดีอีพลาสมารุ่นที่ 6 และเป็นรุ่นล่าสุด โดยเป็นรุ่นต่อจากเคดีอีพลาสมา 5 และเปิดตัวครั้งแรกเมื่อวันที่ 28 กุมภาพันธ์ ค.ศ. 2024

เคดีอีพลาสมา 6 ถูกออกแบบมาโดยไม่ได้เป็นการเปลี่ยนแปลงครั้งใหญ่จากเคดีอีพลาสมา 5 แต่เป็นการปรับปรุงและพัฒนาในหลายด้าน โดยเคดีอีพลาสมา 6 ถูกพัฒนาบนชุดเครื่องมือคิวต์ 6, เคดีอีเฟรมเวิกส์ 6 และเคดีอีเกียร์ 24.02 นอกจากนี้ยังผลักดันให้การรองรับโพรโทคอลเวย์แลนด์กลายเป็นเซสชันกราฟิกหลัก ขณะที่การรองรับ X11 ถูกลดความสำคัญลง นอกจากนี้ยังมีการเปิดตัวธีมเสียงใหม่ชื่อ Ocean มาแทนที่ธีม Oxygen ที่เคยเป็นค่าเริ่มต้น โดยพลาสมา 6 บนเวย์แลนด์รองรับช่วงพลวัตสูงแบบบางส่วน รวมถึงฟิลเตอร์ช่วยแก้ปัญหาตาบอดสี แอป Discover และการตั้งค่าระบบก็ได้รับการปรับปรุงเช่นกัน และยังมีการนำเอฟเฟกต์เดสก์ท็อปแบบลูกบาศก์สามมิติกลับมาอีกครั้ง

## อ้างอิง

หมวดหมู่:ซอฟต์แวร์เสรี
หมวดหมู่:สิ่งแวดล้อมเดสก์ท็อปเสรี
หมวดหมู่:เคดีอี
แอนโทนี ฮัดสัน

**แอนโทนี แพทริก ฮัดสัน** (เกิด 11 มีนาคม ค.ศ. 1981) เป็นผู้จัดการทีมฟุตบอลอาชีพชาวอังกฤษ ปัจจุบันเป็นหัวหน้าผู้ฝึกสอนของทีมชาติไทยชุดใหญ่และชุดอายุไม่เกิน 20 ปี

ฮัดสันเป็นหนึ่งในผู้ฝึกสอนอายุน้อยที่สุดที่ได้รับยูฟ่าโปรไลเซนส์ ใบอนุญาตทำงานผู้ฝึกสอนระดับสูงสุดของยูฟ่า ซึ่งเขาได้รับใบอนุญาตนี้ใน ค.ศ. 2012

ฮัดสันเคยคุมทีมชาติบาห์เรนในการแข่งขันเอเชียนคัพ 2015 และคุมทีมชาตินิวซีแลนด์ในการแข่งขันฟีฟ่าคอนเฟเดอเรชันส์คัพ 2017 ซึ่งทำให้เขากลายเป็นผู้จัดการอายุน้อยที่สุดที่คุมทีมชาติลงแข่งขันในฟีฟ่าคอนเฟเดอเรชันส์คัพ

ค.ศ. 2023 ฮัดสันรับตำแหน่งหัวหน้าผู้ฝึกสอนชั่วคราวของทีมชาติสหรัฐ ซึ่งเขาได้คุมทีมสั้น ๆ จนถึงช่วงก่อนที่การแข่งขันคอนคาแคฟเนชันส์ลีก 2023 รอบสุดท้าย จะเริ่มต้นขึ้น และในวันที่ 22 ตุลาคม ค.ศ. 2025 ฮัดสันเข้ารับตำแหน่งหัวหน้าผู้ฝึกสอนของทีมชาติไทยชุดใหญ่ แทนที่มาซาตาดะ อิชิอิที่ถูกปลดไป

## เกียรติประวัติในฐานะผู้จัดการ
**Real Marylands**
* เพลย์ออฟ ยูไนเต็ดซอกเกอร์ลีกส์ 2009

**บาห์เรน**
* ฟุตบอลชิงแชมป์เอเชียตะวันตก เหรียญทองแดง: 2013

**บาห์เรน อายุไม่เกิน 23 ปี**
* กัลฟ์คัพ รุ่นอายุไม่เกิน 23: 2013; รองชนะเลิศ 2012

**นิวซีแลนด์**
* โอเอฟซีเนชันส์คัพ: 2016
* ฟุตบอลโลก 2018 รอบคัดเลือก โซนโอเชียเนีย ชนะเลิศประจำโซน

**สหรัฐ (ในฐานะผู้ช่วย)**
* คอนคาแคฟเนชันส์ลีก: 2019–20
* คอนคาแคฟโกลด์คัพ: 2021

## อ้างอิง

## แหล่งข้อมูลอื่น
* 

หมวดหมู่:นักฟุตบอลชาวอเมริกัน
หมวดหมู่:นักฟุตบอลชายชาวอังกฤษ
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นสโมสรฟุตบอลลูตันทาวน์
หมวดหมู่:ผู้จัดการทีมฟุตบอลชาวอเมริกัน
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้จัดการทีมสโมสรฟุตบอลนิวพอร์ตเคาน์ตี
หมวดหมู่:ผู้จัดการทีมฟุตบอลทีมชาติบาห์เรน
หมวดหมู่:ผู้จัดการทีมฟุตบอลทีมชาตินิวซีแลนด์
หมวดหมู่:บุคคลจากซีแอตเทิล
หมวดหมู่:ผู้จัดการทีมฟุตบอลในฟีฟ่าคอนเฟเดอเรชันส์คัพ 2017
หมวดหมู่:ผู้จัดการทีมฟุตบอลในเมเจอร์ลีกซอกเกอร์
หมวดหมู่:ผู้จัดการทีมฟุตบอลในไทยลีก
หมวดหมู่:ผู้จัดการทีมสโมสรฟุตบอลบีจี ปทุม ยูไนเต็ด
หมวดหมู่:ผู้จัดการทีมฟุตบอลทีมชาติสหรัฐ
หมวดหมู่:ผู้จัดการทีมฟุตบอลทีมชาติไทย
กองกำลังสำรองทางทหาร

**กองกำลังสำรองทางทหาร** () คือองค์กรทางทหารที่สมาชิกหรือกำลังพลสำรองมีทั้งอาชีพทางทหารและอาชีพพลเรือน โดยปกติแล้วจะไม่ได้ประจำการเต็มเวลา และมีบทบาทหลักคือพร้อมเข้ารับการระดมกำลังเมื่อกองทัพต้องการกำลังพลเพิ่มเติม โดยทั่วไป กองกำลังสำรองถือเป็นส่วนหนึ่งของกองกำลังประจำการถาวรของประเทศ และช่วยให้รัฐสามารถลดค่าใช้จ่ายทางทหารในยามสงบ ขณะเดียวกันยังคงมีกำลังที่พร้อมสำหรับสงคราม ในยามสงบ กำลังพลสำรองมักปฏิบัติหน้าที่แบบไม่เต็มเวลา ควบคู่กับการทำงานพลเรือน แม้ว่ากองกำลังสำรองส่วนใหญ่จะมีกำลังประจำเต็มเวลาอยู่จำนวนหนึ่งก็ตาม ทั้งนี้ กำลังพลสำรองอาจถูกเรียกระดมเพื่อปฏิบัติภารกิจเป็นระยะเวลาหลายสัปดาห์หรือหลายเดือนในช่วงเวลาปกติ เพื่อสนับสนุนปฏิบัติการเฉพาะด้าน ในช่วงสงคราม กำลังพลสำรองอาจถูกคงไว้ในราชการเป็นเวลาหลายเดือนหรือหลายปี แม้โดยทั่วไปแล้วจะไม่ยาวนานเท่ากับกำลังพลประจำการก็ตาม

ในประเทศที่ใช้ระบบทหารอาสาสมัคร กำลังสำรองจะคงทักษะทางทหารไว้โดยการฝึกเป็นระยะ (โดยทั่วไปประมาณเดือนละครั้งในช่วงวันหยุดสุดสัปดาห์) ซึ่งอาจกระทำในฐานะบุคคล หรือในฐานะสมาชิกของหน่วยกำลังสำรองประจำ เช่น กำลังสำรองกองทัพบกของสหราชอาณาจักร กองกำลังประเภทกองกำลังอาสาสมัคร กองกำลังพิทักษ์มาตุภูมิ กองกำลังป้องกันรัฐ หรือกองกำลังทหารของรัฐ อาจเป็นส่วนหนึ่งของกองกำลังสำรองทางทหาร เช่น กองกำลังพิทักษ์แห่งชาติของสหรัฐอเมริกา และกองกำลังพิทักษ์มาตุภูมิของนอร์เวย์ สวีเดน และเดนมาร์ก ในบางประเทศ (เช่น โคลอมเบีย อิสราเอล นอร์เวย์ สิงคโปร์ เกาหลีใต้ สวีเดน และไต้หวัน) การเป็นกำลังสำรองเป็นหน้าที่บังคับเป็นระยะเวลาหลายปีหลังจากเสร็จสิ้นการรับราชการทหารตามกฎหมาย ส่วนในประเทศที่มีการเกณฑ์ทหาร เช่น สวิตเซอร์แลนด์และฟินแลนด์ กำลังสำรองจะประกอบด้วยพลเมืองที่ผ่านการรับราชการทหารประจำการแล้ว แต่ยังไม่ถึงอายุสูงสุดตามที่กฎหมายกำหนด โดยบุคคลเหล่านี้อาจถูกระดมพลโดยบังคับในยามสงคราม และเข้ารับการฝึกทางทหารระยะสั้นในยามสงบ

ในประเทศที่ใช้ทั้งระบบการเกณฑ์ทหารและทหารอาสาสมัครร่วมกัน เช่น รัสเซีย คำว่ากองกำลังสำรองทางทหารมีความหมายได้สองนัย ในความหมายกว้าง กองกำลังสำรองทางทหารหมายถึงกลุ่มพลเมืองที่สามารถถูกระดมเข้าร่วมเป็นส่วนหนึ่งของกองกำลังทหารได้ ในความหมายแคบ กองกำลังสำรองทางทหารหมายถึงกลุ่มพลเมืองที่ได้ทำสัญญาเพื่อปฏิบัติหน้าที่ทางทหารในฐานะกำลังสำรอง ได้รับการแต่งตั้งให้ดำรงตำแหน่งในหน่วยทหารเฉพาะ และมีส่วนร่วมในกิจกรรมด้านการปฏิบัติการ การระดมพล และการรบของหน่วยนั้น (กำลังสำรองประจำ) ส่วนพลเมืองอื่นที่ไม่ได้ทำสัญญา (กำลังสำรองไม่ประจำ) อาจถูกระดมและส่งไปปฏิบัติหน้าที่ได้โดยไม่สมัครใจ

## อ้างอิง

หมวดหมู่:การทหาร
ตำบลด่านช้าง

**ตำบลด่านช้าง** อาจหมายถึง
* **[[ตำบลด่านช้าง (อำเภอบัวใหญ่)|ตำบลด่านช้าง]]** อำเภอบัวใหญ่ จังหวัดนครราชสีมา
* **[[ตำบลด่านช้าง (อำเภอบรรพตพิสัย)|ตำบลด่านช้าง]]** อำเภอบรรพตพิสัย จังหวัดนครสวรรค์
* **[[ตำบลด่านช้าง (อำเภอด่านช้าง)|ตำบลด่านช้าง]]** อำเภอด่านช้าง จังหวัดสุพรรณบุรี
* **[[ตำบลด่านช้าง (อำเภอนากลาง)|ตำบลด่านช้าง]]** อำเภอนากลาง จังหวัดหนองบัวลำภู